OZNANILA ŽUPNIJE

 KRANJ-DRULOVKA/BREG



*23. 01. 2022*

 *Lk 1,1–4 ;4,14–21*

POSTAVA PO MERI SRCA

Pred kar nekaj leti je p. Miha Žužek ob odlomku Nehemijeve knjige, ki smo ga slišali kot prvo berilo, pogumno dejal: »Tudi mi živimo v težkih časih. Smo sicer

še na svoji zemlji in v svoji deželi, toda duhovno izgnanstvo je vedno ostrejše. Podira se svet vrednot. Še pred nekaj desetletji se je vsaj na splošno vedelo, kaj je prav in kaj ni, kaj se mora in kaj se ne sme. Danes si komaj kdo še upa povedati, kaj se mu zdi prav in kaj narobe. (V teh časih se to kaže tudi v boju zoper corona virus. S. Č.) Vsekakor pa je odgovor na to, kaj je prav in kaj narobe, odvisen od tega, kam hočemo priti. Kar nas vodi k cilju, je prav. Cilj daje smisel življenju. Cilj in smisel – to je vrhovna vrednota, ob kateri se merijo vse druge.« Stari katekizem z vprašanji in odgovori je mnogim rodovom Slovencev v dobi pred »ideološko sužnostjo« posredoval versko znanje. V njem takoj na začetku naletimo na vprašanje »Čemu smo na svetu?«, ki mu sledi odgovor: »Na svetu smo zato, da bi živeli po Božji volji in se zveličali.« Preroki vabljivega, toda varljivega humanizma, so že pred veki začeli oznanjati, v našem času pa že na vse grlo razglašajo: »Na svetu smo zato, da sami sebe uresničimo in se otresemo vsakega gospodovanja nad seboj. Le tako bomo ustvarili raj na zelji. Ne potrebujemo nobenega Boga, ki je človekov tekmec in duši njegovo svobodo!« Ti samozvani preroki so bili že večkrat postavljeni na laž, a žal jim kljub temu še vedno mnogi verjamejo. Veliko bolj po meri resničnega človeka, ustvarjenega po Božji podobi, a zaradi greha, usodno ranjenega, je beseda večno zanesljivega Preroka: »Gospodov duh je nad menoj … Poslal me je, da oznanim blagovest ubogim, da naznanim jetnikom oproščenje in slepim pogled, da izpustim zatirane v prostost in oznanim leto Božjega usmiljenja.« Te besede so prepričljive predvsem zato, ker ne visijo v zraku, ampak na križu, oltarju ljubezni do konca, drevesu življenja in večnega upanja.

*Po: S. Čuk, Misli srca*

Dobri Bog, Danes, ko obhajamo nedeljo Božje besede, bi se ti radi zahvalili za vse, ki so jo zapisali v knjigo vseh knjig, pa tudi za vse, ki jo še danes širijo med nas. Naj moč Svetega Duha, ki deluje po njej, v naša življenja prinaša upanje in zaupanje. Naj bomo tudi mi dejavni pričevalci te Besede v našem vsakdanu. Naj jo vsakdo, ki se srečuje z nami, v naših dejanjih in načinu življenja prepozna. Vzpodbujaj mlade, da začutijo moč, ki se skriva v Svetem pismu. V družinah pa ob svoji živi Besedi zberi člane, kakor so se v tvojih časih zbirali pismouki v shodnici. Naj bo Sveto pismo knjiga, iz katere bomo sleherni dan črpali moč in vzpodbude, da postajamo vse bolj tvoji. Amen.



*Ko bi govóril človeške in angelske jezike,*

*ljubezni pa bi ne imel, sem brneč bron ali zveneče cimbale.*

*In ko bi imel dar preroštva in ko bi poznal vse skrivnosti*

*in imel vse spoznanje in ko bi imel vso vero,*

*da bi gore prestavljal,*

*ljubezni pa bi ne imel,*

*nisem nič.*

*(1 Kor 13,1-2)*

Ljubezen je v svojem bistvu podaritev samega sebe. Je popolnoma čista in lepa, a nezavarovana in ranljiva. Nima trdnjave in prostora, kamor bi se zatekla v uri darovanja. Živi edinole iz Jezusovega navdiha, njegovega zgleda, zato ne potrebuje zemeljskih čet in vojaške moči. Njena trajna veljavnost se napaja iz Božjih korenin. Gradi oblast v notranjosti srca in vlada na veke. Tudi če človeka, ki se daruje, ubijejo, njegova ljubezen ostane. Kot veličastno dejanje ostaja znamenje nepremagljivosti, vidno daleč naokrog in slišno do desetega kolena.

**NAPOVEDNI KOLEDAR**

**25.01.:** Sklep tedna molitve za edinost kristjanov na Bregu ob 7:30.

**29.01.:** Srečanje za člane ŽPS po Zoomu od 9h do 11h.

**02.02.:** Svečnica. Sveta maša na Bregu ob 7:30 in ob 18h v Drulovki.

**02.02.:** Ob 19h seja Župnijskega pastoralnega sveta.

**04.02.:** Prvi petek. Obisk bolnikov za prejem svetih zakramentov.



***Svete maše župnije KRANJ – DRULOVKA/BREG***

|  |  |  |  |  |
| --- | --- | --- | --- | --- |
| **23. januar****2022** | **3. NEDELJA MED LETOM – nedelja Božje besede** | BregDrulovkaBreg | 7:30 9:00 10:30 | - Darija Kalan, (30. dan)- za župnijo- Marija Kalan, obl (B74) |
| 24. januar2022 | PONEDELJEKFrančišek Saleški, škof | Breg | 18:00 | - starši in brat Kokalj |
| 25. januar2022 | TOREKSpreobrnitev apostola Pavla | Breg | 7:30 | - Pavel Burjek |
| 26. januar2022 | SREDATimotej in Tit, škofa | Drulovka | 18:00 | - Milena Vrhovnik, obl. |
| 27. januar2022 | ČETRTEKAngela Merci, devica | Breg |  18:00 | - Janez in pok. Urh |
| 28. januar2022 | PETEKTomaž Akvinski, duhovnik | Drulovka | 18:00 | - Jože Fajfar (Ku.) |
| 29. januar 2022 | SOBOTAKonstancij, škof | Drulovka | 18:00 | - Mirjan Udir in starši Derling |
| **30. januar****2022** | **4. NEDELJA MED LETOM** **Hijacinta Mariscotti** | BregDrulovkaBreg | 7:30 9:00 10:30 | - za župnijo- Franc Drakslar- Marija Fajfar, obl. |
| 31. januar2022 | PONEDELJEKJanez Bosko, duhovnik | Breg |   18:00 | - Julijana Stenovec, 30. dan |
| 01. februar2022 | TOREK Brigita Irska, opatinja | Breg |  7:30 | - V čast Svetemu Duhu |
| **02. februar****2022** | **SREDA****Jezusovo darovanje - svečnica** | BregDrulovka |  7:30 18:00 | - v zahvalo za življenje- starši Bolka |
| 03. februar2022 | ČETRTEKBlaž, škof, mučenec | Breg |  18:00 | - Rina Zaplotnik |
| 04. februar2022 | PETEK Ansgar (Oskar), škof | BregDrulovka  | 7:30 18:00 | - za duhovne poklice- Irena Drakslar, obl. |
| 05. februar2022 | SOBOTAAgata, devica | Drulovka | 18:00  | - Alojzij Grčar, obl. |
| **06. februar****2022** | **5. NEDELJA MED LETOM** **Pavel Miki, duhovnik** | BregDrulovkaBreg | 7:30 9:00 10:30 | - za župnijo- Mihaela in Janez Hudobivnik- Darija Kalan (S.) |

Izdaja župnija Kranj-Drulovka/Breg; Odgovarja: Ciril Plešec, žpk. 02/2022

Breg ob Savi 42, 4211 Mavčiče; Uredili: Leja in Nuša Šimnovec

Tel.: 042332870, 041760158; E-mail: ciril.plesec@siol.net

TRR: SI56 6100 0001 5473 496; pri Delavski hranilnici Kranj https://zupnija-drulovkabreg.si/